Mi wwḍen yenḍeq wemɣar-nni ɣer bab n tesraft-nni, yenna-as : -Efk-as-d ssaɛ n temẓin, azgen ad t-yefk i umeksa ; azgen ad t-tekrez, ad d-yezzu i useggas ad k-d-yerr ayen i s-tettayaleḍ. D nekk ara i ḍemnen! Ifka-as-d ssaɛ n temẓin, azgen teǧǧa-t ad ttekrez ; azgen tewwi-t i umeksa-nni, ifka-as-d ikerri ; tefka-t i bab n tqellalt tezlat ; ifka-as-d azeyyani ; azeyyani-nni tewwi-t i yiɣennayen ; iɣennayen ɣennan ɣef ibennayen ; ibennayen bnan tala ; tala tefka-as-d aman ; aman tewwi-ten i temrijt ; tamrijt tefka-as-d le ḥcic tewwi-t i taɣɣaḍ ; taɣɣaḍ tefka-as-d ayefki terra-as-t i lall-is terra-as asallaf-is, teqqel ɣer lehl-is. 1 1 1 El Hadi, BELLA, Lunǧa, HCA 118